**LĒMUMS**

Liepājā

|  |  |  |
| --- | --- | --- |
| 2023. gada 20. aprīlī | Nr.130/4  (prot. Nr.4, 24.§) |  |

Par zemesgabala Nākotnes ielā 23

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.3., 30.3. apakšpunktu un 53. punktu, izskatot dārzkopības biedrības “Fazenda” 2023. gada 20. februāra iesniegumu, zemes nomas līgumu, kas 2020. gada 6. maijā noslēgts starp Liepājas pilsētas pašvaldību un dārzkopības biedrību “Fazenda”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 6. marta priekšlikumu (sēdes protokols Nr.5) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 13. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Pagarināt dārzkopības biedrībai “Fazenda” (reģistrācijas Nr.40008295533; juridiskā adrese: Ģenerāļa Baloža iela 57-3, Liepāja) zemes nomas līguma par zemesgabala Nākotnes ielā 23, Liepājā (kadastra Nr.1700 002 0415) daļas 4889 kv.m platībā iznomāšanu dārzkopības biedrības darbībai un mazdārziņu apsaimniekošanai termiņu līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2026. gada 5. maijam.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja dārzkopības biedrības “Fazenda” vainas dēļ grozījumi 2020. gada 6. maijā noslēgtajā zemes nomas līgumā par zemesgabala Nākotnes ielā 23 daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |